Թարգմանություն անգլերենից

«Թարգմանություն անգլերենից» (), 1972 թվականի խորհրդային հեռուստաֆիլմ, որը նկարահանել է ռեժիսոր Ինեսա Սելեզնյովան։

Հեռուստատեսային ֆիլմերի 5-րդ համամիութենական փառատոնում արժանացել է հատուկ մրցանակի «երեխաների դաստիարակության թեմայի գեղարվեստական մարմնավորման համար» հատուկ մրցանակը։

Սյուժե 
Մանկավարժական ինստիտուտի շրջանավարտ-պրակտիկանտ, մաթեմատիկայի ուսուցիչ Վիտալի Պավլովիչը փոխարինում է վեցերորդ դասարանի դասղեկին՝ անգլերենի փորձառու ուսուցչուհուն։ Բայց վեցերորդը «դժվար» դասարան է, և «Համարիչը» (նոր դասղեկին այդ մականունն են տվել դասարանի աշակերտները) ստիպված է լուծել ոչ թե իր առարկայի խնդիրները, այլ նաև դասարանի  երեխաների միջև եղած տարաձայնությունները. Բայց պարզվում է, որ մարդկային հարաբերությունները շատ ավելի բարդ են մաթեմատիկայից… Նա նաև սովորում է աշակերտների հետ խոսել «իրենց լեզվով» և հասկանալ երեխաներին, ինչպես նրանց հասկանում է անգլերենի փորձառու ուսուցիչը։

Դերերում 
 Մայա Բուլգակովա – Վիոլետա Լվովնա, անգլերենի ուսուցիչ
 Գեորգի Տարատորկին – Վիտալի Պավլովիչ Դուդին,«Համարիչ», մաթեմատիկայի ուսուցիչ
 Անդրեյ Տենետա – Լենյա Պուշկարև
 Յուլիա Տուրովցևա – Գալյա Մարտինցևա
 Վանյա Սվիրիդով – Անդրեյ Կորոբով
 Ժենյա Բլիզնյուկ – Գրոդնենսկի
 Գալինա Բորովիկ – Թամարա Պետրովա
 Արմեն Ջիգարխանյան – Պուշկարյովի հայրը
 Վալենտինա Տալիզինա – Պուշկարյովի մայրը
 Եվգենի Պերով – Պյոտր Կորոբով, Անդրեյ Կորոբովի հայրը
 Ալեքսանդրա Կլիմովա – Նինա Մաքսիմովնա, դպրոցի տնօրեն
 Անատոլի Բարանցև – դոցենտ Ֆիլիպ Անտոնովիչ
 Նինա Ագապովա – Լյուսյա Կորոբովա, Անդրեյ Կորոբովի մայրը
 Գենա Զախարով – Կուրոչկին
 Օլյա Սենինա – Տանյա Սոպելինա, պիոներական ջոկատի խորհրդի նախագահ
 Նատաշա Պոլիվանովա – Ալյոնա Ռոդիոնովա
 Սերգեյ Էյբոժենկո – Գրիշա Տարասյուկ
 Սաշա և Լյոշա Սոլովյովներ  – Կոզլով երկվորյակ եղբայրներ
 Օլգա Մարկինա – էպիզոդ 
 Իգոր Կաշինցև - ուսուցիչ Նիկոլայ Նիկոլաևիչ
 Ռիմա Սոլնցևա – Զոյա Գրիգորևնա, ուսուցիչ
 Նինա Չուբ – Լյուդմիլա Ստեպանովնա (Լյուդոչկա), երիտասարդ ուսուցչուհի
 Օլգա Բառնետ – Ինգա, Վիտալի Դուդինի ծանոթը
 Նադեժդա Սամսոնովա –  դպրոցի հավաքարար
 Ռոման Մադյանով – աշակերտ

Նկարահանումներ 
Ֆիլմը նկարահանվել է Մոսկվայում, փողոցային տեսարանները նկարահանվել են Նոր և Հին Արբատում, արբատյան նրբանցքներում, «Ударник» կինոթատրոնի դիմաց գտնվող պուրակում։

Թեև դպրոցը, որտեղ նկարահանումներ են կատարվել, դրսից չի ցուցադրվում, բայց տեսարաններից մեկում ուսուցչուհին, դուրս նայելով պատուհանից, տեսնում է դպրոցի բակում գտնվող հուշարձանը. դա Հերոս-դպրոցականների հուշարձանն է, որը բացվել էր ֆիլմի նկարահանումներից մեկ տարի առաջ (ֆիլմում ցուցադրվում է հուշարձանը նախքան դրա ոչնչացումը 1993 թվականին, ոչ թե ներկայիս փոքրացված պատճենը)։ Այդ հուշարձանը գտնվել է Չե Գևարայի անվան թիվ 110 դպրոցի բակում։

Քննադատություն 
Կան պատասխանների ֆիլմեր։ Նրանք սովորաբար առաջացնում են անհապաղ և գրեթե ուղղակի արձագանք։ Եվ կան հարցերի ֆիլմեր, որոնցից հետո դուրս ես գալիս մտածմունքների մեջ։ Պահանջվում է հոգեկան աշխատանքի շարունակություն, որն սկսվել, արթնացել է նման ֆիլմից։ Այդպիսին է «Թարգմանությունը անգլերենից»-ը։ Այդպիսին է «Մենախոսությունը»։ Անհասկանալի, ընդունված,  նկարիչների կողմից առաջարկված։ Ոչ, սկզբնաղբյուրում դրված էր նրանց՝ արվեստագետների լարված մտորումները, ճշմարտության որոնման խնդրում խորանալը։ Պատասխան մտորումը այն շնորհակալ արդյունք է, որն իրավասու են ակնկալել այդ հեղինակները։

Ֆիլմը բարձր է գնահատվել նաև ուսուցիչների կողմից։ Օրինակ, Մոսկվայի № 254 դպրոցի ուսուցիչ, մանկավարժական գիտությունների թեկնածու Ֆ. Նոդելը մասնագիտական ամսագրում գրել է․

«Թարգմանություն անգլերենից» հեռուստաֆիլմի սցենարիստները լավ գիտեն երեխաների հոգեբանությունը, ինչպես և ինչով են նրանք ապրում, ինչ է բնորոշ է ներկայիս դեռահասներին, և որ ամենակարևորն է, թե ինչն է որոշում նրանց մարդկային, բարոյական էությունը. Նրանց առաջին հերթին հետաքրքրում են երեխաների բնավորության այն գծերը, նրանց այն արարքները, որոնք ձևավորում են «տղայի մեջ տղամարդ»։

Ծանոթագրություններ

Աղբյուրներ 
 Перевод с английского // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 322

Գրականություն 
 О. Кучкина — Воспитание чувств // Журнал «Искусство кино», № 8, 1974. — стр. 30-45
 Ф. Нодель — Телеэкран — помощник педагога // Журнал «Воспитание школьников», № 12, 1977. — стр. 92-93

1972 ֆիլմեր
Ֆիլմեր դպրոցի մասին
Խորհրդային ֆիլմեր
Ռուսերեն ֆիլմեր
Բնօրինակում անաղբյուր հոդվածներ